pythainlp/thai-wiki-dataset-v4 huggingface dataset:
ไมล์จักรยาน

ไมล์จักรยาน  เป็นอุปกรณ์ประมวลผลและแสดงผลความเร็วกับระยะทางที่ผ่านไประหว่างการขับขี่จักรยาน เปรียบเทียบได้กับมาตรวัดความเร็วกับมาตรระยะทางบนแผงหน้าปัดรถยนต์
ไมล์จักรยานมีส่วนประกอบสองชิ้นหลักคือ หัวไมล์ ซึ่งติดตั้งไว้บนแฮนด์จักรยาน ทำหน้าที่คำนวณและแสดงผลแก่ผู้ใช้ผ่านหน้าจอ และส่วนหัววัด ซึ่งติดตั้งใกล้กับล้อ ทำหน้าที่วัดรอบการหมุน โดยสองส่วนจะเชื่อมต่อกันด้วยสายไฟหรือสัญญาณวิทยุ
หลักการทำงาน.
หัววัดรอบล้อ.
ส่วนหัววัด จะประกอบด้วยรีดสวิตช์ ขดลวด หรืออุปกรณ์วัดฮอลล์เอฟเฟกต์ ติดตั้งอยู่บนโครงรถส่วนตะเกียบล้อหน้าหรือล้อหลัง พร้อมกับแม่เหล็กซึ่งติดตั้งอยู่บนซี่ล้อ เมื่อล้อหมุนครบ 1 รอบ แม่เหล็กจะเคลื่อนผ่านหัววัด 1 ครั้ง ซึ่งหัววัดจะส่งสัญญาณไปยังส่วนหัวไมล์ เพื่อทำการคำนวณระยะทางและความเร็วต่อไป
หัวไมล์.
ส่วนหัวไมล์ จะประกอบด้วยไมโครคอนโทรลเลอร์ หน้าจอแสดงผล (มักเป็นแบบผลึกเหลว) ปุ่มตั้งค่า และแบตเตอรี่ อยู่รวมกันบนในตัวเรือนขนาดเล็ก ติดตั้งไว้บนแฮนด์จักรยาน โดยจะรับสัญญาณจากส่วนหัววัดผ่านทางสายหรือคลื่นวิทยุ
เมื่อหัวไมล์ได้รับสัญญาณจังหวะที่ล้อหมุนครบรอบ ไมโครคอนโทรลเลอร์จะทำการคำนวณระยะทาง โดยนับจำนวนรอบที่ล้อหมุนไปทั้งหมด คูณกับระยะทางที่เคลื่อนไปได้ในหนึ่งรอบการหมุน (ซึ่งคิดจากเส้นผ่านศูนย์กลางของล้อ คูณค่าพาย) ส่วนความเร็ว จะคำนวณจากการจับเวลาที่ใช้ในการหมุนล้อครบแต่ละรอบ ก่อนจะนำมาหารระยะทางที่เคลื่อนไปได้ในหนึ่งรอบการหมุน แล้วจึงแปลงหน่วย ก่อนจะแสดงผลค่าทั้งสองออกทางหน้าจอ
หัวไมล์บางรุ่น อาจจะมีการแสดงผลข้อมูลอื่นเพิ่มเติมบนหน้าจอด้วย เช่นนาฬิกาแสดงเวลา ปฏิทินแสดงวันที่ หรืออุณหภูมิ
การปรับแต่ง.
เนื่องจากระยะทางที่จักรยานเคลื่อนไปได้ในการหมุนล้อ 1 รอบ จะขึ้นอยู่กับเส้นผ่านศูนย์กลางของล้อ เมื่อนำไมล์จักรยานมาติดตั้งใหม่ จึงต้องทำการตั้งค่าขนาดเส้นผ่าศูนย์กลางของล้อที่ใช้ให้ถูกต้องก่อนเสมอ และอาจต้องตั้งค่าหน่วยระยะทาง (กิโลเมตรหรือไมล์) กับนาฬิกาและวันที่เพิ่มเติมขึ้นมา
ส่วนการปรับแต่งการวัดระยะทางให้มีความแม่นยำสูงขึ้น จะทำได้โดยการขี่จักรยานผ่านเส้นทางที่ทราบระยะทางแน่นอน และทำการเทียบระยะที่ตัวไมล์วัดมาได้กับระยะทางจริง ก่อนจะแก้ไขการตั้งค่าบนตัวไมล์เพื่อชดเชยอัตราส่วนที่คลาดเคลื่อน
เบเลเน

เบเลเน  เป็นเมืองในจังหวัดเพลเวน ทางตอนเหนือของประเทศบัลแกเรีย เมืองตั้งอยู่ฝั่งขวาของแม่น้ำดานูบใกล้กับเมืองสวีชตอฟ ในปี ค.ศ. 2009 มีประชากรทั้งหมด 8,905 คน ประชากรส่วนใหญ่เป็นชาวโรมันคาทอลิก
เมืองพี่น้อง.
เบเลเนมีเมืองพี่น้อง ดังนี้
สนธิสัญญาสี่อำนาจ

สนธิสัญญาสี่อำนาจ  เป็นสนธิสัญญาระหว่าง สหรัฐอเมริกา, สหราชอาณาจักร, ฝรั่งเศส และ ญี่ปุ่น ลงนามระหว่างการประชุมทหารเรือวอชิงตัน ในวันที่ 13 ธันวาคม 1921
ภายใต้สนธิสัญญานี้ ภาคีสมาชิกได้ตกลงที่จะรักษาสภาพการณ์ของภาคพื้นแปซิฟิก ณ ขณะนั้น ไม่ให้เปลี่ยนแปลงไปจากที่เป็นอยู่ โดยการยอมรับอำนาจเหนือดินแดนแปซิฟิกของชาติสมาชิกสัญญา และแต่ละชาติจะไม่แสวงหาหรือขยายดินแดนเพิ่มเติมอีก และจะปรึกษาหารือกันทุกครั้งเมื่อมีกรณีข้อพิพาทด้านดินแดน อย่างไรก็ตาม ผลลัพธ์หลักของสนธิสัญญาฉบับนี้ คือการยุติลงของพันธมิตรอังกฤษ-ญี่ปุ่นในปี 1923
สถานีรถไฟคิตะเซ็นจู

สถานีรถไฟคิตะเซ็นจุ (; โรมาจิ: "Kitasenju-eki") เป็นสถานีรถไฟในเขตอาดาจิ กรุงโตเกียว มีผู้ใช้บริการโตเกียวเมโทรมากเป็นอันดับ 3 และมีผู้ใช้บริการรถไฟของ JR ตะวันออกมากเป็นอันดับ 10
เส้นทางรถไฟ.
สถานีรถไฟคิตะเซ็นจุให้บริการรถไฟในห้าเส้นทาง ได้แก่
ผังสถานี.
รถไฟโทบุสายสกายทรีและโตเกียวเมโทรสายฮิบิยะ.
ชานชาลา 1 ถึง 4 ตั้งอยู่ที่ชั้นหนึ่ง และชานชาลา 5 ถึง 7 ตั้งอยู่ที่ชั้นสาม
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ลอว์โซน

ลอว์โซน  บางครั้งเรียก กรดเฮนโนแทนนิก (hennotannic acid) มีชื่อทางเคมีว่า 2-ไฮดรอกซี-1,4-แนฟโทควิโนน (2-hydroxy-1,4-naphthoquinone) เป็นสีย้อมสีส้มแดง พบในใบของเทียนกิ่งขาว ("Lawsonia inermis") และในดอกของผักตบชวา ("Eichhornia crassipes") ใช้สารสกัดจากเทียนกิ่งขาวที่มีลอว์โซนเป็นสีย้อมผมและผิวหนังมานานกว่า 5000 ปี ลอว์โซนจะทำปฏิกิริยากับโปรตีนเช่น เกราทิน ในผิวหนังและผม โดยกระบวนการที่เรียกว่า Michael addition ทำให้สีย้อมติดทนจนกว่าจะถูกเช็ดออก ลอว์โซนสามารถดูดซึมรังสียูวี และสารสกัดมีประสิทธิภาพในการเป็นสารกันแดด ในทางเคมี ลอว์โซนมีความคล้ายจักโลนที่พบในวอลนัท
สารประกอบที่เกี่ยวข้อง.
แนฟโทควิโนน ลอว์โซนเมทิลเอสเทอร์ และ methylene-3,3'-bilawsone เป็นสารออกฤทธิ์ในใบของพืชชนิด "Impatiens balsamina"
ผักปลาบ

ผักปลาบ (ชื่อวิทยาศาสตร์: "Commelina benghalensis") เป็นพืชชนิดหนึ่งในวงศ์ผักปลาบ เป็นไม้ล้มลุกอายุปีเดียว ลำต้นทอดเลื้อย มีขนนุ่ม ก้านใบแผ่เป็นกาบ ดอกออกเป็นช่อที่ปลายยอด สีฟ้าอ่อน ผลเป็นรูปรี เมล็ดใหญ่ ผิวขรุขระ ทั้งต้นเป็นยาเจริญอาหาร ยาระบาย
สึกูบะเอ็กซเพรส

สึกูบะเอ็กซเพรส (; โรมาจิ: "Tsukuba Ekusupuresu-sen") หรือ TX เป็นสายรถไฟที่เชื่อมระหว่างสถานีรถไฟอากิฮาบาระในกรุงโตเกียว กับสถานีรถไฟสึกูบะในจังหวัดอิบารากิ ประเทศญี่ปุ่น
การให้บริการ.
บริษัท Metropolitan Intercity Railway ให้บริการรถไฟ 4 ประเภทบนสึกูบะเอ็กซเพรส ได้แก่
รายชื่อสถานี.
ขบวนรถจอดที่สถานีที่มีเครื่องหมาย "●" และข้ามสถานีที่มีเครื่องหมาย "|"
ช่วงเช้าในชั่วโมงเร่งด่วนของวันธรรมดา รถเร็วที่มุ่งหน้าไปยังอากิฮาบาระจะจอดเพิ่มเติมที่โรกุโจ (มีเครื่องหมาย "▲")
ภูมิแพ้อาหาร

ภูมิแพ้อาหารเป็นการตอบสนองทางภูมิคุ้มกันผิดปกติต่ออาหาร อาการและอาการแสดงมีได้ตั้งแต่เล็กน้อยถึงรุนแรง อาจมีคัน ลิ้นบวม อาเจียน อาการท้องร่วง ลมพิษ หายใจลำบากหรือความดันเลือดต่ำ ตรงแบบเกิดไม่กี่นาทีถึงหลายชั่วโมงหลังสัมผัส เมื่ออาการรุนแรง เรียก แอนาฟิแล็กซิส ความไม่ทนอาหารและอาหารเป็นพิษเป็นอีกภาวะต่างหาก
อาาหรทั่วไปที่ทำให้เกิดภูมิแพ้อาหารมีนมวัว ถั่วลิสง ไข่ หอย ผลเปลือกแข็งเมล็ดเดียว (nut) ข้าวสาลี ข้าวเจ้าและผลไม้ พบภูมิแพ้ชนิดใดบ่อยที่สุดขึ้นอยู่กับประเทศ ปัจจัยเสี่ยงมีประวัติภูมิแพ้ในครอบครัว การขาดวิตามินดี โรคอ้วนและระดับความสะอาดสูง ภูมิแพ้เกิดเมื่ออิมมูโนโกลบูลินอี (IgE) ซึ่งเป็นส่วนหนึ่งของระบบภูมิคุ้มกันของร่างกาย เกาะกับโมเลกุลอาหาร ปกติโปรตีนในอาหารที่เป็นปัญหา เหตุนี้กระตุ้นการหลั่งสารเคมีอักเสบ เช่น ฮิสตามีน การวินิจฉัยปกติอาศัยประวัติการแพทย์ การเลี่ยงอาหารที่สงสัย (elimination diet) การทดสอบแทงผิวหนัง (skin prick test) การทดสอบเลือดหาแอนติบอดี IgE ที่จำเพาะกับอาหาร หรือการกระตุ้นให้ปรากฏโดยอาหารทางปาก (oral food challenge)
การสัมผัสสารที่อาจก่อภูมิแพ้ในช่วงต้นของชีวิตอาจช่วยป้องกัน การรักษามีการเลี่ยงอาหารที่ทำให้เกิดอาหารและมีแผนหากเกิดการสัมผัสเป็นหลัก แผนดังกล่าวอาจรวมการให้อะดรีนาลิน (อีพิเนฟริน และการสวมเครื่องเพชรพลอยเตือนทางการแพทย์) ประโยชน์ของการรักษาด้วยการก่อภูมิคุ้มกันสารก่อภูมิแพ้ (allergen immunotherapy) สำหรับภูมิแพ้อาหารยังไม่ชัดเจน และในปี 2558 ยังไม่แนะนำ ภูมิแพ้อาหารบางชนิดหายไปเมื่ออายุมากขึ้น ซึ่งรวมภูมิแพ้นม ไข่และถั่วเหลือง ส่วนภูมิแพ้บางชนิด เช่น ภูมิแพ้ผลเปลือกแข็งเมล็ดเดียวและหอยตรงแบบไม่หาย 
ในประเทศพัฒนาแล้ว ประชากร 4% ถึง 8% มีภูมิแพ้อาหารอย่างน้อยหนึ่งชนิด พบในเด็กบ่อยกว่าผู้ใหญ่และดูมีความถี่เพิ่มขึ้น เด็กชายปรากฏว่าพบบ่อยว่าเด็กหญิง ภูมิแพ้บางชนิดมักพบในอายุน้อย ส่วนภูมิแพ้บางชนิดตรงแบบเกิดในอายุมาก ในประเทศพัฒนาแล้ว ประชากรสัดส่วนใหญ่เชื่อว่าตนมีภูมิแพ้อาหารทั้งที่ความจริงไม่มี
วอลเลย์บอลหญิงชิงแชมป์ยุโรป 2007

วอลเลย์บอลหญิงชิงแชมป์ยุโรป 2007  เป็นครั้งที่ 25 ของการแข่งขัน อยู่ภายใต้การกำกับของสมาพันธ์วอลเลย์บอลยุโรป จัดขึ้นที่เมืองชาร์เลอรัว และฮัสเซิลต์ ประเทศเบลเยียม และลักเซมเบิร์ก ประเทศลักเซมเบิร์ก ระหว่างวันที่ 20–30 กันยายน ค.ศ. 2007 (พ.ศ. 2550)
รอบสุดท้าย.
รอบรองชนะเลิศ.
29 กันยายน
รอบชิงอันดับที่ 3.
30 กันยายน
รอบชิงชนะเลิศ.
30 กันยายน
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
อีเมลดา มาร์กอส

อีเมลดา โรมวลเดซ มาร์กอส (Imelda Romualdez Marcos; ชื่อเมื่อเกิด อีเมลดา ตรินิแดด โรมวลเดซ; Imelda Trinidad Romualdez; เกิด 2 กรกฎาคม 1929) เป็นนักการเมืองและอาชญากรชาวฟิลิปปินส์ อดีตสุภาพสตรีหมายเลขหนึ่งของประเทศฟิลิปปินส์เป็นเวลา 21 ปี ซึ่งเธอและสามี มีทรัพย์สินที่กอบโกยมาเป็นของตนอย่างผิดกฎหมายมากกว่าหลายพันล้านดอลลาร์สหรัฐ 
เธอสมรสกับเฟอร์ดินานด์ มาร์กอสในปี 1954 และขึ้นมาเป็นสุภาพสตรีหมายเลขหนึ่งในปี 1965 เมื่อเขาขึ้นเป็นประธานาธิบดีฟิลิปปินส์ ระหว่างเธออยู่ในตำแหน่ง เธอได้ริเริ่มโครงการสถาปัตยกรรมอันยิ่งใหญ่อลังการมากมายโดยใช้ทุนรัฐบาลที่ซึ่งปัจจุบันเรียกกันว่าเป็น หมู่อาคารคฤหาสน์ (edifice complex)
ในเดือนกุมภาพันธ์ 1986 การปฏิวัติพลังปวงประชาได้ทำให้ตระกูลมาร์กอสพ้นจากตำแหน่ง และครอบครัวทั้งครอบครัวต้องหลบหนีออกนอกประเทศ ในปี 1991 ประธานาธิบดีโคราซอน อากีโน ได้ยินยอมให้ตระกูลมาร์กอสสามารถเดินทางกลับมายังฟิลิปปินส์ได้ภายหลังการเสียชีวิตของเฟอร์ดินานด์ในปี 1989 หลังจากที่เธอกลับมาอยู่ฟิลิปปินส์ได้ไม่นาน อีเมลดาได้ลงสมัครรับเลือกตั้งและได้รับเลือกให้ดำรงตำแหน่งสมาชิกสภาผู้แทนราษฎรฟิลิปปินส์ถึงสี่วาระ เธอเคยลงสมัครประธานาธิบดีอยู่สองครั้งแต่ไม่ประสบความสำเร็จ
เธอและตระกูลมาร์กอสเป็นที่รู้จักในวงกว้างสำหรับไลฟ์สไตล์ที่ฟุ่มเฟือยเกินขอบเขตในระหว่างวิกฤตเศรษฐกิจและความไม่สงบในประเทศ อีเมลดาให้เวลาส่วนใหญ่ในต่างประเทศไปกับการเดินทางเยี่ยมเยียนรัฐต่าง ๆ งานปาร์ตีที่ยิ่งใหญ่อลังการ และจับจ่ายซื้อของอย่างสนุกสนาน รวมถึงใช้จ่ายเงินจำนวนมากซึ่งเป็นเงินของรัฐไปกับเครื่องเพชรและรองเท้าของตนเอง เธอและเฟอร์ดินานด์ สามีของเธอ ได้รับตำแหน่งบนกินเนสส์ เวิลด์ เรเคิดส์ว่าเป็น "รัฐบาลชุดที่ปล้นมากที่สุด" ("Greatest Robbery of a Government")
ในปี 2019 เธอปรากฏตัวเป็นผู้เล่าเรื่องและดำเนินเรื่องในภาพยนตร์สารคดีเกี่ยวกับชีวิตของเธอ เรื่อง "The Kingmaker" ซึ่งเล่าเกี่ยวกับเรื่องราวของสภาวะประเทศฟิลิปปินส์ภายใต้การปกครองของมาร์กอสผ่านมุมมองของเธอ
มักซิม ยาคอบเซน

มักซิม ยาคอบเซน (26 มิถุนายน ค.ศ. 1887 ในแย็ลกาวา ประเทศลัตเวีย – ค.ศ. 1973) เป็นทั้งนักไวโอลิน และครูไวโอลินชาวยิว ซึ่งได้รับการจัดเป็นมือหนึ่งของโลกในสมัยนั้น และมีชื่อเสียงอย่างสูงในประเทศอิตาลี
ทั้งนี้ เขายังเป็นผู้สอนวิชาดนตรีให้แก่ ชูชาติ พิทักษากร
ประวัติ.
มักซิม ยาคอบเซน เป็นผู้ลี้ภัยคอมมิวนิสต์จากประเทศรัสเซีย มาอยู่ที่เบอร์ลิน ประเทศเยอรมนี แต่เนื่องด้วยเขามีเชื้อสายยิว จึงลี้ภัยจากอดอล์ฟ ฮิตเลอร์ ไปยังประเทศอิตาลี ที่แห่งนี้เอง ที่ทำให้เขารู้วิธีการเล่นไวโอลินของนิกโกเลาะ ปากานีนี ศิลปินเอกที่ยิ่งใหญ่ของโลก ครั้นเมื่อเบนิโต มุสโสลินี เข้าร่วมอุดมการณ์กับฮิตเลอร์ เขาจึงลี้ภัยจากประเทศอิตาลีไปยังประเทศโปรตุเกส
พระรัตนธัชมุนี

พระรัตนธัชมุนี เป็นสมณศักดิ์พระราชาคณะชั้นธรรมฝ่ายธรรมยุติกนิกาย สำหรับพระเถระที่มาจากภาคใต้ ปัจจุบันไม่มีผู้ได้รับสมณศักดิ์นี้
ฐานานุกรม.
พระรัตนธัชมุนี มีฐานานุศักดิ์ตั้งฐานานุกรมได้ 6 รูป คือ
<templatestyles src="Col-begin/styles.css"/>
วอลเลย์บอลหญิงชิงแชมป์ยุโรป 2009

วอลเลย์บอลหญิงชิงแชมป์ยุโรป 2009  เป็นครั้งที่ 26 ของการแข่งขัน อยู่ภายใต้การกำกับของสมาพันธ์วอลเลย์บอลยุโรป จัดขึ้นที่เมืองบึดก็อชตช์ วูช คาโตวีตเซ และวรอตสวัฟในประเทศโปแลนด์ ระหว่างวันที่ 25 กันยายน – 4 ตุลาคม ค.ศ. 2009 (พ.ศ. 2552)
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
พระรัตนธัชมุนี (จู อิสฺสรญาโณ)

พระรัตนธัชมุนี นามเดิม จู ทีปรักษพันธุ์ ฉายา อิสฺสรญาโณ เป็นพระราชาคณะชั้นธรรมฝ่ายธรรมยุติกนิกาย เจ้าอาวาสรูปที่ 9 ของวัดมัชฌิมาวาส (จังหวัดสงขลา) และอดีตเจ้าคณะจังหวัดสงขลา
ประวัติ.
พระรัตนธัชมุนี มีนามเดิมว่า จู ทีปรักษพันธุ์ เกิดเมื่อวันอาทิตย์ แรม 6 ค่ำ เดือนยี่ ปีวอก ตรงกับที่ 19 มกราคม พ.ศ. 2415 (นับแบบปัจจุบันเป็นปี พ.ศ. 2416) ภูมิลำเนาอยู่ตำบลเกาะยอ อำเภอเมืองสงขลา เป็นบุตรคนที่ 3 ของนายทอนกับนางเซ่งเนียว เรียนหนังสือกับบิดาจนมีอายุได้ 11 ปี จึงเรียนภาษาบาลีกับพระอาจารย์ตุ้ย วัดท้ายยอ พระปาน และพระอธิการรอด อายุ 15 ปี ท่านบวชเป็นสามเณรอยู่ 1 ปี จึงลาสิกขาไปเรียนวิชาแพทย์และพาณิชกับครอบครัว และช่วยครอบครัวทำธุรกิจ ถึงวันที่ 7 มิถุนายน พ.ศ. 2436 ท่านจึงได้อุปสมบทที่วัดมัชฌิมาวาส จังหวัดสงขลา โดยมีพระภัทรธรรมธาดา (แจ้ง ภทฺทิโย) เป็นพระอุปัชฌาย์ พระวินัยธรรม (หนู านาโณ) เป็นพระกรรมวาจาจารย์ เสร็จพิธีเวลา 17.05 น.
พ.ศ. 2441 ได้เข้ามาถวายตัวเป็นศิษย์ในสมเด็จพระมหาสมณเจ้า กรมพระยาวชิรญาณวโรรส เข้าศึกษาที่มหามกุฏราชวิทยาลัย วัดบวรนิเวศราชวรวิหาร อยู่ 3 ปี เข้าสอบได้เปรียญเอก (เทียบเท่าเปรียญธรรม 3 ประโยค) แต่นั้นสมเด็จพระมหาสมณเจ้าฯ ก็ทรงฝึกสอนเอง ได้เข้าแปลพระปริยัติธรรมในสนามหลวง ณ วัดพระศรีรัตนศาสดาราม เป็นเปรียญธรรม 4 ประโยค เมื่อ พ.ศ. 2444 และเข้าสอบได้อีกปีละประโยค จนได้เปรียญธรรม 5 ประโยคในปี ร.ศ. 121 (พ.ศ. 2445) ได้เปรียญธรรม 6 ประโยคในปี พ.ศ. 2446 ต่อมาถึงปี ร.ศ. 124 (พ.ศ. 2448) เข้าแปลพระปริยัติธรรมอีกครั้งได้เป็นเปรียญธรรม 7 ประโยค
ต่อมาท่านทุพพลภาพและอาพาธด้วยโรคเส้นประสาทพิการ พระบาทสมเด็จพระปกเกล้าเจ้าอยู่หัวจึงพระราชทานพระบรมราชานุญาตให้ลาออกจากตำแหน่งเจ้าอาวาสวัดมัชฌิมาวาสและเจ้าคณะจังหวัดสงขลาตั้งแต่วันที่ 22 เมษายน พ.ศ. 2472 แล้วกลับมาจำพรรษาที่วัดบวรนิเวศวิหาร
มรณภาพ.
พระรัตนธัชมุนี อาพาธด้วยโรคมะเร็งต่อมลูกหมาก รับการผ่าตัดที่โรงพยาบาลสงฆ์เมื่อวันที่ 23 มิถุนายน พ.ศ. 2500 แล้วพักรักษาตัวที่นั่นจนกระทั่งมรณภาพเมื่อวันที่ 2 กุมภาพันธ์ พ.ศ. 2505 เวลา 08.06 น. สิริอายุได้ 89 ปี 14วัน สำนักอยู่ ณ กุฏิลออ หลิมเซ่งพ่าย ข้างพระวิหารพระศาสดา วัดบวรนิเวศราชวรวิหาร
ควน ปอนเซ เด เลออน

ควน ปอนเซ เด เลออน (ค.ศ. 1474 – กรกฎาคม ค.ศ. 1521) เป็นนักสำรวจและกองกิสตาดอร์ชาวสเปน เขาเป็นผู้ว่าราชการเปอร์โตริโกคนแรกโดยพระมหากษัตริย์สเปนทรงแต่งตั้ง เขานำคณะสำรวจยุโรปคณะแรกเท่าที่ทราบไปลาฟลอริดาที่เขาตั้งชื่อ และสัมพันธ์กับตำนานน้ำพุแห่งความเยาว์วัย (Fountain of Youth) ซึ่งเชื่อว่าอยู่ในฟลอริดา
ราเกซ เชอร์มา

ราเกซ เชอร์มา (เกิด 13 มกราคม ค.ศ. 1949) เป็นอดีตนักบินกองทัพอากาศอินเดียซึ่งบินบนยานโซยุซ ที-11 ซึ่งปล่อยวันที่ 3 เมษายน ค.ศ. 1984 เป็นส่วนหนึ่งของโครงการอินเตอร์คอสมอส เชอร์มาเป็นชาวอินเดียคนแรกที่เดินทางในอวกาศ
ชีวิตช่วงต้น.
ราเกซ เชอร์มาเกิดวันที่ 13 มกราคม ค.ศ. 1949 ที่ปาเตียลา รัฐปัญจาบ ประเทศอินเดีย เขาเข้าศึกษาที่โรงเรียนไวยากรณ์เซนต์จอจส์ ไฮเดอราบาด เขาสำเร็จการศึกษาจากวิทยาลัยนีซัม เขาเข้าร่วมนักเรียนนายทหารกองทัพอากาศใน ค.ศ. 1966
อาชีพ.
เขาเป็นศิษย์เก่าวิทยาลัยกลาโหมแห่งชาติรุ่นที่ 35 เข้าร่วมเป็นนักบินทดสอบในกองทัพอากาศอินเดียใน ค.ศ. 1970 เขาบินอากาศยานมีโคยัน-กูเรวิชหลายเที่ยวตั้งแต่ ค.ศ. 1971 ราเกซก้าวหน้าอย่างรวดรเวผ่านหลายระดับ และใน ค.ศ. 1984 เขาได้รับแต่งตั้งเป็นหัวหน้าฝูงบินและนักบินในกองทัพอากาศอินเดีย เขาได้รับเลือกเมื่อวันที่ 20 กันยายน ค.ศ. 1982 ให้เป็นนักบินอวกาศและเป็นส่วนหนึ่งของโครงการร่วมระหว่างองค์การวิจัยอวกาศอินเดียและโครงการอวกาศอินเตอร์คอสมอสของโซเวียต
เขาเกษียณจากยศผู้บังคับการกองบิน และเข้าร่วมการบินฮินดูสถาน จำกัด (HAL) ใน ค.ศ. 1987 และเป็นหัวหน้านักบินทดสอบในกองนาชิก (Nashik) ของ HAL จน ค.ศ. 1992 ก่อนย้ายไปบังกาลอร์เพื่อทำงานเป็นหัวหน้านักบินทดสอบของ HAL เขายังสัมพันธ์กับอากาศยานรบเบา เธจัส
การบินอวกาศ.
ใน ค.ศ. 1984 เขาเป็นพลเมืองอินเดียคนแรกที่ไปอวกาศเมื่อเขาบินบนจรวดโซยุซ ที-11 ของโซเวียตที่ปล่อยจากท่าอวกาศยานบัยโกเงอร์ในสาธารณรัฐสังคมนิยมโซเวียตคาซัค วันที่ 2 เมษายน ค.ศ. 1984 เขาใช้เวลาบนยาน 7 วัน 21 ชั่วโมง 40 นาทีระหว่างที่ทีมทำการศึกษาทางวิทยาศาสตร์และเทคนิคซึ่งมีช่วงทดลอง 43 ช่วง เขาทำงานเป็นหลักในสาขาชีวการแพทย์และการสัมผัสระยะไกล ประเทศอินเดียกลายเป็นชาติที่ 14 ที่ส่งคนสู่อวกาศ
รางวัล.
เขาได้รับเกียรติวีรบุรุษแห่งสหภาพโซเวียตเมื่อกลับจากอวกาศ รัฐบาลอินเดียมอบรางวัลวีรคติสูงสุด (ระหว่างยามสงบ) อโศกจักร (Ashoka Chakra) แก่เขาและสมาชิกโซเวียตสองคนในภารกิจนั้น มาลีเชฟและสเตรคาลอฟ
กีฬาทางน้ำชิงแชมป์โลก 2015

กีฬาทางน้ำชิงแชมป์โลก 2015  ได้รับการจัดขึ้นในคาซัน, ประเทศรัสเซีย ระหว่างวันที่ 24 กรกฎาคม – 9 สิงหาคม ค.ศ. 2015 จำนวนของการเข้าร่วมทีมชาติมีทั้ง 190 ประเทศ มีนักกีฬา 2,500 คน และจำนวนเหรียญ 75 เหรียญ ในครั้งนี้มีนักกีฬาเข้าร่วมมากกว่าครั้งก่อน
การคัดเลือกเจ้าภาพ.
เมื่อวันที่ 15 กรกฎาคม ค.ศ. 2011 ในการประชุมใหญ่ของฟีน่าที่เซี่ยงไฮ้ เมืองที่เสนอตัวเป็นเจ้าภาพมีดังนี้
เมืองกว่างโจว ประเทศจีน และมอนทรีออล ประเทศแคนาดา ได้ถอนตัวออกจากการเป็นเจ้าภาพก่อนที่จะลงคะแนน
ผลการลงคะแนน คาซันได้รับเลือกให้เป็นเจ้าภาพในปี ค.ศ. 2015 และกัวดาลาฮาราได้รับเลือกให้เป็นเจ้าภาพในปี ค.ศ. 2017
ประเทศที่เข้าร่วม.
นักกีฬาจาก 190 ประเทศเข้าร่วมในการแข่งขันครั้งนี้
ดาวแห่งชีวิต

ดาวแห่งชีวิต  เป็นรูปดาวหกแฉกสีน้ำเงินขอบขาว ภายในมีคทางูเดี่ยว (rod of Asclepius) ใช้เป็นสัญลักษณ์แทนหน่วยแพทย์ฉุกเฉิน เดิมหน่วยแพทย์ฉุกเฉินจะใช้กางเขนสีส้มเป็นสัญลักษณ์ ต่อมาลีโอ อาร์. ชวาตซ์ หัวหน้าสาขาหน่วยแพทย์ฉุกเฉินของสำนักงานความปลอดภัยบนทางหลวงแห่งชาติได้ออกแบบดาวแห่งชีวิตขึ้น หลังพบว่ากางเขนสีส้มมีความคล้ายคลึงกับกางเขนสีแดงของกาชาด สำนักงานความปลอดภัยบนทางหลวงแห่งชาติจดลิขสิทธิ์ดาวแห่งชีวิตในปี ค.ศ. 1977 สำนักทะเบียนของหน่วยแพทย์ฉุกเฉินแห่งชาติประกาศให้ดาวแห่งชีวิตเป็นสัญลักษณ์ของบุคลากรทางการแพทย์ฉุกเฉินหลังลิขสิทธิ์ของสัญลักษณ์นี้หมดลงในปี ค.ศ. 1997
ดาวแห่งชีวิตประกอบด้วยสัญลักษณ์คทางูเดี่ยวแทนการรักษา (มักจำสับสนกับคทางูไขว้ ซึ่งแทนการเจรจาและสันติภาพ) ดาวหกแฉกแทนหกหน้าที่ของหน่วยแพทย์ฉุกเฉินได้แก่ การตรวจ, การรายงาน, การตอบสนอง, การรักษาเบื้องต้น, การดูแลระหว่างส่งต่อและการส่งต่อให้ผู้เชี่ยวชาญ
ศูนย์ศิลปะและวัฒนธรรมแห่งชาติฌอร์ฌ ปงปีดู

ศูนย์ศิลปะและวัฒนธรรมแห่งชาติฌอร์ฌ ปงปีดู  หรือที่นิยมเรียกว่า ศูนย์ฌอร์ฌ ปงปีดู , ศูนย์ปงปีดู , ศูนย์โบบูร์  และ โบบูร์  เป็นกลุ่มอาคารอเนกประสงค์ในย่านโบบูร์ กรุงปารีส ประเทศฝรั่งเศส อาคารได้รับการออกแบบนวัตกรรมเชิงไฮเทค โดยเรนโซ เปียโน และริชาร์ด รอเจอส์ ซึ่งต่างเป็นสถาปนิกรางวัลพริตซ์เกอร์และหนึ่งในผู้บุกเบิกคตินิยมหลังนวยุค และรวมไปถึงจันฟรันโค ฟรันคีนี (Gianfranco Franchini) สถาปนิกชาวอิตาลี
อาคารประกอบด้วยหลายส่วน ได้แก่ ห้องสมุดสารสนเทศสาธารณะ  ซึ่งเป็นห้องสมุดสาธารณะขนาดใหญ่, พิพิธภัณฑ์ศิลปะสมัยใหม่แห่งชาติ  เป็นพิพิธภัณฑ์ทางศิลปะที่ใหญ่ที่สุดในยุโรป และในส่วนสุดท้ายคือ สถาบันการวิจัยและความร่วมมือทางเสียง/ดนตรี  ซึ่งเป็นศูนย์วิจัยด้านเสียงและด้านดนตรี พิพิธภัณฑ์แห่งนี้เดิมเป็นที่รู้จักในชื่อ "โบบูร์" ด้วยสาเหตุมาจากที่ตั้งของสถานที่ ส่วนในชื่อปัจจุบันมาจากชื่อของฌอร์ฌ ปงปีดู ประธานาธิบดีฝรั่งเศสคนที่ 2 (ระหว่างปี ค.ศ. 1969-1974) ผู้ริเริ่มให้สร้างอาคารแห่งนี้ขึ้น ซึ่งได้เปิดอย่างเป็นทางการครั้งแรกในวันที่ 31 มกราคม ค.ศ. 1977 โดยมีประธานาธิบดีวาเลรี ฌิสการ์ แด็สแต็ง เป็นประธานเปิด ข้อมูลในปี ค.ศ. 2006 พิพิธภัณฑ์ได้ต้อนรับนักท่องเที่ยวนับตั้งแต่ปี ค.ศ. 1977 มาแล้วมากกว่า 180 ล้านคน และมากกว่า 5,209,678 คนในปี ค.ศ. 2013 เพียงปีเดียว 
พิพิธภัณฑ์เป็นที่รู้จักในเรื่องของการออกแบบที่นำเสนอโครงสร้างภายในล้วน ๆ ทั้งโครงเหล็ก คอนกรีตเสริมเหล็ก แม้กระทั่งพวกท่อต่าง ๆ ซึ่งถือเป็นการออกแบบที่แตกต่างมากในขณะนั้น ที่โดยปกติแล้วจะปกปิดไม่ให้เห็นโครงสร้าง การออกแบบได้รับคำชื่มชมจากหลายส่วนทั้งจากสื่อมวลชนอย่างเนชั่นแนล จีโอกราฟิก, เดอะนิวยอร์กไทมส์ เป็นต้น
สำหรับประติมากรรม "ฮอริซอนทัล" (Horizontal) ซึ่งเป็นประติมากรรมจลดุลสูงกว่า 25 ฟุต (7.6 เมตร) สร้างสรรค์ขึ้นโดยอเล็กซานเดอร์ คาลเดอร์ ซึ่งได้นำมาตั้งไว้ในปี ค.ศ. 2012 หน้าพิพิธภัณฑ์
เป็นต้น.
<templatestyles src="Reflist/styles.css" />
พรรคสนับสนุนนโยบายเกรียงศักดิ์

พรรคสนับสนุนนโยบายเกรียงศักดิ์ พรรคการเมืองหรือกลุ่มการเมืองของไทยในอดีตก่อตั้งเมื่อ พ.ศ. 2522 เนื่องจากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 ถูกกำหนดขึ้นหลังการประกาศใช้รัฐธรรมนูญแห่งราชอาณาจักรไทย พุทธศักราช 2521 แต่ยังไม่มีกฎหมายว่าด้วยพรรคการเมืองออกมาบังคับใช้ ดังนั้น บทเฉพาะกาลของรัฐธรรมนูญจึงยกเว้นข้อกำหนดเกี่ยวกับการสังกัดพรรคการเมืองของผู้สมัครสมาชิกสภาผู้แทนราษฎร จึงเป็นการรวมตัวของนักการเมืองในรูปแบบของ "กลุ่มการเมือง" โดยมี ญาติ ไหวดี เป็นแกนนำ
โดยได้ลงรับเลือกตั้งเมื่อ วันที่ 22 เมษายน พ.ศ. 2522 ซิ่งทางพรรคได้ ส.ส. 1 คน คือนายญาติ ไหวดี จากเขต 2 จังหวัดสุรินทร์ 
หลังจากนั้นทางกลุ่มได้รวมตัวกับ พรรคสยามปฏิรูป และ ส.ส. ไม่สังกัดพรรคอีก 6 คนก่อตั้งกลุ่มการเมืองใหม่ในนาม กลุ่มสยามปฏิรูปสนับสนุนนโยบายเกรียงศักดิ์โดยไม่มีเงื่อนไขใด ๆ ทั้งสิ้น 
ต่อมาทางกลุ่มได้จับมือกับกลุ่มของ พ.อ. (พิเศษ) พล เริงประเสริฐวิทย์ และกลุ่มชาติประชาชนของ ร.ต. บุญยง วัฒนพงศ์ ก่อตั้งพรรคการเมืองใหม่ในนาม พรรคสยามประชาธิปไตย เมื่อวันที่ 10 มกราคม พ.ศ. 2526 ทำให้บทบาทของกลุ่มสนับสนุนนโยบายยุติลงนับตั้งแต่บัดนั้น
แนวความคิดทางการเมือง.
พรรคสนับสนุนนโยบายเกรียงศักดิ์ เป็นพรรคการเมืองที่ประกาศตัวว่าไม่ว่า พล.อ.เกรียงศักดิ์ ชมะนันท์ นายกรัฐมนตรี จะมีนโยบายใดหรือต้องการเสียงสนับสนุนกฎหมายใดก็ตามก็จะยินดียกมือสนับสนุนด้วยทั้งหมด
ลีออน บริดเจส

ลีออน บริดเจ็ต (ชื่อจริง ท็อดด์ ไมเคิล บริดเจ็ต ; เกิด 13 กรกฎาคม ค.ศ. 1989) เป็นชาวอเมริกัน และนักร้องแนว กอสเปล และ โซล และนักแต่งเพลง จาก ฟอร์ตเวิร์ท รัฐเท็กซัส เขาเป็นที่รู้จักจากผลงานเพลง "Coming Home", จนได้รับการออกอากาศตามรายการโทรทัศน์บ่อยครั้ง และยังติดเป็นกระแสใน ของระบบสตรีมมิ่งเพลง Spotify และผลงานเพลงของเขายังกลายเป็นกระแส จนติด 10 อันดับใน Viral Track ของระบบสตรีมมิ่งเพลง Spotfity อัลบั้มเปิดตัวของบริตเจส Coming Home, ถูกวางจำหน่ายเมื่อวันที่ 23 มิถุนายน 2015 ภายใต้สังกัด โคลัมเบีย เรดคอร์ดส
ประวัติ.
สู่วงการดนตรี.
บริตเจสเริ่มผลงานวงดนตรี โดยการแต่งเนื้อเพลงและเล่นกีตาร์ ประกอบไปด้วยกับเนื้อเพลงของเขา เขายังเล่นตามผับทั่วฟอร์ตเวิร์ท เขาทำงานใน The Grotto เป็นคนล้างจานจนกระทั่งเขาได้เซ็นสัญญากับทางค่าย โคลัมเบียเรดคอร์ดสเมื่อปี 2014 ถือเป็นสไตล์ของเขาอย่างสิ้นเชิง .
เอชทีทีเพลโตร์

เอชทีทีเพลโตร์  หรือเป็นที่รู้จักกันในอีกชื่อต้นแบบ โลคัสเพลโตร์  เป็นรถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 1+2 ที่นั่ง ผลิตโดยบริษัทรถยนต์สัญชาติแคนาดา "เอชทีทีออโตโมบิล" (HTT Automobile) ตั้งแต่ปี ค.ศ. 2010 เป็นต้นมา โดยมีฐานการผลิตอยู่ที่ควิเบก ประเทศแคนาดา เปิดตัวครั้งแรกในงานมอนทรีออลอินเตอร์เนชันแนลออโตโชว์ปี ค.ศ. 2007 
เอชทีทีเพลโตร์ ยังถือเป็นรถคันแรกของค่าย รถได้รับการออกแบบที่นั่งภายในคลายคลึงกับแม็คลาเรน เอฟ1 ที่ออกแบบที่นั่งคนขับไว้ตรงกลาง และมีที่นั่งเล็กๆ 2 ที่ ด้านขวาและซ้ายของรถ เพลโตร์ใช้เครื่องยนตร์ขนาด 6.2 ลิตรซูเปอร์ชาร์ท V8 ซึ่งให้กำลังสูงถึง 750 แรงม้า (560 kW) และแรงบิดที่ 655 lb·ft (888 N·m) นอกจากนี้ยังมีออปชันเพิ่มเติมของเครื่องยนตร์ซึ่งสามารถเพิ่มแรงม้าแก่เครื่องยนตร์ไปจนถึง 1,100 แรงม้า (820 kW) ซึ่งเป็นเครื่องแบบเดียวกับเชฟโรเลต คอร์เวต จากบริษัทแพรตต์แอนด์มิลเลอร์ (Pratt & Miller) รถได้รับการยืนยันที่จะผลิตออกสู่ตลาดเพียง 99 คัน โดยแต่ละคันลูกค้าสามารถสามารถเลือกแต่งได้เอง
เพลโตสามารถทำอัตราเร่ง 0-100 กม./ชม. ในเวลาเพียง 2.9 วินาที และความเร็วสูงสุดได้ถึง 385 กม./ชม. (239 ไมล์/ชม.)
ลิขิตรักตะวันและจันทรา

ลิขิตรักตะวันและจันทรา (ฮันกึล: 해를 품은 달; อาร์อาร์: Haereul Pum-eun Dal) เป็นละครโทรทัศน์เกาหลีแนวแฟนตาซีอิงประวัติศาสตร์ ออกอากาศครั้งแรกทางช่องเอ็มบีซีในเกาหลีใต้เมื่อวันที่ 4 มกราคม ถึง 15 มีนาคม 2555 มี 20 ตอน นำแสดงโดย ฮัน กา-อิน, คิม ซู-ฮย็อน, จุง อิล-วู และคิม มิน-ซอ สำหรับในประเทศไทย ออกอากาศทางช่อง 3
ลิขิตรักตะวันและจันทรา เป็นละครโทรทัศน์เกาหลีที่สร้างมาจากนวนิยายชื่อ "" ของ จ็อง อึน-กว็อล โดยเรื่องราวเกี่ยวกับพระเจ้าอีฮว็อน พระราชาแห่งโชซอน (ซึ่งพระเจ้าอีฮว็อนนั้นไม่มีตัวตนอยู่จริงในประวัติศาสตร์แต่อย่างใด) ที่ต้องสูญเสียหญิงสาวชื่อ ฮอ ย็อน-อู ที่เพิ่งได้แต่งตั้งเป็นพระชายาเมื่อครั้งเป็นองค์ชายรัชทายาทเพี่ยงไม่กี่วัน ฮอ ย็อน-อู นั้นเสียชีวิตด้วยวัยเพียง 13 ปี 8 ปีต่อมา ในขณะที่พระเจ้าอีฮว็อนปลอมตัวเป็นสามัญชนอยู่นั้น พระองค์ทรงได้พบกับหญิงสาวคนหนี่งซึ่งเป็นธิดาเทพ แต่เธอไม่มีชื่อ พระองค์จึงตั้งชื่อให้ธิดาเทพคนนั้นว่า ว็อล (ซึ่งแปลว่า "ดวงจันทร์") โดยไม่รู้เลยว่า จริงๆ แล้ว ธิดาเทพว็อลก็คือ ฮอ ย็อน-อู หญิงสาวคนรักที่ตายไปแล้วนั่นเอง
เจ้าชายกุสตาฟ อดอล์ฟ ดยุกแห่งเวสเตร์บอตเติน

เจ้าชายกุสตาฟ อดอล์ฟ ดยุกแห่งเวสเตร์บอตเติน (22 เมษายน ค.ศ. 1906 – 26 มกราคม ค.ศ. 1947) เป็นพระราชโอรสในสมเด็จพระเจ้ากุสตาฟที่ 6 อดอล์ฟแห่งสวีเดน กับเจ้าหญิงมาร์กาเรตแห่งคอนน็อต และเป็นพระราชชนกในสมเด็จพระราชาธิบดีคาร์ลที่ 16 กุสตาฟแห่งสวีเดน และเป็นพระมาตุลาในสมเด็จพระราชินีนาถมาร์เกรเธอที่ 2 แห่งเดนมาร์ก และสมเด็จพระราชินีอันเนอ-มารีแห่งกรีซ
พระประวัติ.
เจ้าชายกุสตาฟ อดอล์ฟเป็นพระราชบุตรพระองค์ใหญ่จากทั้งหมดห้าพระองค์ ในหมู่พระบรมวงศานุวงศ์จะเรียกพระองค์อย่างลำลองว่า เอดมุนด์ เสกสมรสกับเจ้าหญิงซิบิลลาแห่งซัคเซิน-โคบวร์คและโกทา พระธิดาในเจ้าชายคาร์ล เอดูอาร์ท ดยุกแห่งซัคเซิน-โคบวร์คและโกทา และเป็นพระราชปนัดดาในสมเด็จพระราชินีนาถวิกตอเรียแห่งสหราชอาณาจักร เมื่อวันที่ 19-20 ตุลาคม ค.ศ. 1932 มีพระโอรส-ธิดาด้วยกัน 5 พระองค์ ได้แก่
สิ้นพระชนม์.
เจ้าชายกุสตาฟ อดอล์ฟ ดยุกแห่งเวสเตร์บอตเติน สิ้นพระชนม์จากเหตุเครื่องบินพระที่นั่งตกเมื่อวันที่ 26 มกราคม ค.ศ. 1947 ณ สนามบินเคสทรุป โคเปนเฮเกน ประเทศเดนมาร์ก พร้อมพระสหายสองคนขณะกำลังเดินทางกลับสต็อกโฮล์มหลังทรงล่าสัตว์และเข้าเฝ้าเจ้าฟ้าหญิงยูเลียนา มกุฎราชกุมารีแห่งเนเธอร์แลนด์กับเจ้าชายแบร์นฮาร์ดแห่งเนเธอร์แลนด์ พระองค์โดยสารเครื่องบินเคแอลเอ็มที่ล่าช้าจากอัมสเตอร์ดัมลงที่โคเปนเฮเกน แล้วทรงต่อเครื่องไปสต็อกโฮล์มด้วยเครื่องดักลาส ดีซี-3 ครั้นเมื่อเครื่องบินออกและขึ้นไต่ระดับได้ 50 เมตร เครื่องก็สูญเสียการทรงตัวและดิ่งพสุธา ทำให้ผู้โดยสาร 16 คน และลูกเรือ 6 คนเสียชีวิต ซึ่งรวมไปถึงพระองค์และเกรซ มัวร์ นักแสดงและนักร้องหญิงอเมริกัน จากการสอบสวนพบว่าเป็นความผิดพลาดของกัปตันที่เลินเล่อไม่ปลดกัสต์ล็อก (Gust lock) จนทำให้เครื่องเร่งไม่ขึ้นและตก
ความสนพระทัย.
พระองค์เป็นนักกีฬาขี่ม้า เคยลงแข่งกีฬาขี่ม้ากระโดดข้ามเครื่องกีดขวางในโอลิมปิกฤดูร้อน 1936 แต่ทรงตกรอบก่อนถึงรอบสุดท้าย หลังจากนั้นก็ทรงดำรงตำแหน่งประธานคณะกรรมการโอลิมปิกสวีเดนตั้งแต่ปี ค.ศ. 1933 จนกระทั่งสิ้นพระชนม์
พระองค์ทรงเข้าร่วมเป็นลูกเสือสำรองและสามัญ พระองค์รับเครื่องหมายวูดแบดจ์ ณ อุทยานกิลเวล ประเทศอังกฤษ เมื่อมีการก่อตั้งกองลูกเสือขึ้นในสวีเดน พระองค์ได้ดำรงตำแหน่งเป็นหัวหน้าคณะลูกเสือ เป็นผู้นำลูกเสือสวีเดนในการชุมนุมลูกเสือโลกครั้งที่ 5 ในปี ค.ศ. 1937 และทรงเข้าร่วมงานชุมนุมลูกเสือวิสามัญโลก ในปี ค.ศ. 1938 ทั้งนี้ทรงดำรงตำแหน่งเป็นกรรมการลูกเสือโลกตั้งแต่ปี ค.ศ. 1938 จนกระทั่งสิ้นพระชนม์
เทีย ทวีพาณิชย์พันธุ์

เทีย ลี่ ทวีพาณิชย์พันธุ์ (อักษรโรมัน: Tia Li Taveepanichpan; เกิด 26 พฤษภาคม พ.ศ. 2539; ชื่อเล่น: เทีย) เป็นนางแบบ นางงามและนักแสดงชาวไทย ผู้ได้รับตำแหน่งมิสทีนไทยแลนด์ในปี 2555 และเป็นตัวแทนจากประเทศไทยเข้าร่วมแข่งขันรายการเอเชียส์เน็กซต์ท็อปโมเดล ซีซัน 2 โดยจบที่ลำดับที่ 8 จากผู้เข้าแข่งขัน 16 คนทั่วภูมิภาคเอเชีย นอกจากนี้ยังได้เป็นผู้เข้าแข่งขันของรายการเดอะเฟซไทยแลนด์ ซีซัน 3 และ 4 
ประวัติ.
เทีย ลี่ ทวีพาณิชย์พันธุ์ เกิดเมื่อวันที่ 26 พฤษภาคม พ.ศ. 2539 ที่สหรัฐอเมริกา บิดาเป็นชาวไทยเชื้อสายจีน ส่วนมารดาเป็นชาวแอฟริกาใต้เชื้อสายดัตช์ ภายหลังได้ย้ายมาอาศัยอยู่ที่จังหวัดภูเก็ต
การประกวด.
ในปี พ.ศ. 2555 เทียได้เข้าประกวดมิสทีนไทยแลนด์ และได้คว้าตำแหน่งมิสทีนไทยแลนด์ พร้อมตำแหน่ง Miss Maxim Contact Lens ตำแหน่งขวัญใจช่างภาพสื่อมวลชน และ Miss Blue Corner อีกด้วย ต่อมาได้มีผลงานถ่ายแบบให้กับนิตยสารพลอยแกมเพชร
หลังจากนั้น ในปี 2556 เธอได้เป็น 1 ใน 16 ของผู้เข้าแข่งขันที่ได้เข้าร่วมแข่งขันในรายการ เอเชียส์เน็กซต์ท็อปโมเดล ฤดูกาลที่ 2 ที่ประเทศมาเลเซีย การแข่งขันของเธอได้สิ้นสุดลงเมื่อเธอได้ถูกคัดออกจากรายการในตอนที่ 8 (ได้อันดับที่ 8) หลังจากนั้นเป็นต้นมาเธอก็มีผลงานโฆษณาออกมาเรื่อยๆ
ในปี พ.ศ. 2559 เธอได้เข้าร่วมแข่งขันในรายการ เดอะเฟซไทยแลนด์ ซีซัน 3 โดยได้อยู่ทีมของเมนเทอร์บี น้ำทิพย์ จงรัชตวิบูลย์
ในปี พ.ศ. 2561 เธอได้เข้าร่วมแข่งขันในรายการ เดอะเฟซไทยแลนด์ ซีซัน 4 โดยได้อยู่ทีมของเมนเทอร์บี น้ำทิพย์ จงรัชตวิบูลย์ อีกครั้ง และมีเมนเทอร์อีก 1 คน คือ ศรีริต้า เจนเซ่น โดยได้รับตำแหน่งรองชนะเลิศ
ในเดือน มกราคม พ.ศ. 2566 เธอได้เข้าร่วมการประกวด มิสแกรนด์ภูเก็ต 2023 และได้รับรางวัลชนะเลิศ เป็นตัวแทน จังหวัดภูเก็ต เข้าร่วมการประกวด มิสแกรนด์ไทยแลนด์ 2023 ในเดือนเมษายน 2566 โดยเธอได้รับตำแหน่งรองอันดับหนึ่ง
ในเดือนพฤศจิกายน พ.ศ. 2566 เธอได้รับเลือกให้เป็นตัวแทนประเทศไทยให้เข้าร่วมประกวด มิสทัวริซึมอินเตอร์เนชันแนล 2023 ที่มาเลเซีย และสามารถคว้าตำแหน่งชนะเลิศมาได้สำเร็จ โดยสร้างประวัติศาสตร์ให้กับประเทศไทยที่สามารถครองตำแหน่งชนะเลิศได้ถึง 2 ปีซ้อน หลังจากที่ปีก่อนหน้านี้ มารีม่า สุภัทรา เกลี้ยงพร้อม สามารถคว้า มิสทัวริซึมอินเตอร์เนชันแนล 2022 ในรอบ 20 ปี
แซดบัตทรู

"แซดบัตทรู"  เป็นเพลงของวงดนตรีเฮฟวีเมทัลชาวอเมริกา เมทัลลิกา ออกจำหน่ายในเดือนกุมภาพันธ์ พ.ศ. 2536 เป็นซิงเกิลที่ห้าและซิงเกิลสุดท้ายจากอัลบั้มชุดที่ห้าที่มีชื่อเดียวกันกับวง "เมทัลลิกา" มิวสิกวิดีโอของเพลงนี้ออกเมื่อเดือนตุลาคม พ.ศ. 2535
เอ็ดเวิร์ด เอลริค

เอ็ดเวิร์ด เอลริค  หรือชื่อเล่นคือ เอ็ด เป็นตัวละครจากการ์ตูนเรื่อง "แขนกล คนแปรธาตุ" โดยฮิโระมุ อะระกะวะ เขามีฉายาในวงการเล่นแร่แปรธาตุว่า "นักเล่นแร่แปรธาตุเหล็กไหล" ซึ่งเป็นนักเล่นแร่แปรธาตุของรัฐที่มีอายุน้อยที่สุดในประวัติศาสตร์ของประเทศอะเมสทริส เขาสูญเสียขาซ้ายไปจากการพยายามแปรธาตุชุบชีวิตมารดาที่ตายไปขึ้นมา และได้สังเวยแขนขวาไปเพื่อรักษาวิญญาณของน้องชายเอาไว้ แม้ว่าน้องชายจะถูกช่วงชิงกายเนื้อไปแต่เขาก็ได้ตรึงวิญญาณของน้องชายไว้ในชุดเกราะ ภายหลังเขาได้รับออโต้เมล ซึ่งเป็นอวัยวะกลประดิษฐ์มาทดแทนแขนและขาที่สูญเสียไป และทั้งสองพี่น้องก็ร่วมกันตามหาศิลานักปราชญ์ ซึ่งเชื่อกันว่าสามารถแปรธาตุเป็นได้ทุกสิ่ง เพื่อที่จะนำกายเนื้อของน้องชายกลับคืนมา
เอ็ดเวิร์ดเกิดในหมู่บ้านในชนบทที่ชื่อรีเซ็มบูล เขาอาศัยอยู่กับน้องชายพร้อมกับมารดา "ทริชา" และบิดา "โฮเฮ็นไฮม์" ต่อมาหลังจากเมื่อบิดาของเขาทอดทิ้งครอบครัวและออกจากบ้านไปตั้งแต่สองพี่น้องยังเล็กและมารดาก็เสียชีวิตด้วยโรคเรื้อรัง ทั้งสองก็มุ่งมั่นศึกษาวิชาเล่นแร่แปรธาตุเพื่อหวังจะชุบชีวิตมารดาขึ้นมา โดยการไปฝึกฝนกับอาจารย์ที่ชื่อ "อิซูมิ เคอร์ทิส" ภายหลังจากการชุบชีวิตมารดาล้มเหลวและน้องชายกลายเป็นชุดเกราะ เอ็ดได้รับออโต้เมลล์จากครอบครัวร็อกเบล ซึ่งเป็นครอบครัวที่สนิทที่สุด และสองพี่น้องก็กลายเป็นนักเล่นแร่แปรธาตุที่อายุน้อยที่สุดที่ได้รับการคัดเลือกจากทางการให้บรรจุเป็นเจ้าหน้าที่ของรัฐ และได้รับฉายา "นักเล่นแร่แปรธาตุเหล็กไหล" จาก"คิง แบร็ดลี" ผู้บัญชาการสูงสุดกองทัพ และจากอุบัติเหตุในครั้งนั้น ทำให้เอ็ดเป็นคนที่เชื่อในกฎ "การแลกเปลี่ยนอย่างเท่าเที่ยม" อย่างหนักแน่น
แองจี้ส์ (วงดนตรี)

แองจี้ส์ (อังกฤษ: Angies) วงดนตรีเกิร์ลกรุ๊ปหญิงที่เป็นที่รู้จักในช่วงระยะเวลาหนึ่ง ออกอัลบั้มภายใต้สังกัด Polygram Thailand (โพลีแกรม ไทยแลนด์) พวกเธอถูกขนานนามว่าเป็น สไปซ์เกิลส์เมืองไทย เนื่องจากพวกเธอมีความละม้ายคล้าย Spice Girls เกิร์ลกรุ๊ปชื่อดังจากอังกฤษ โดยวงแองจี้ส์ออกอัลบั้มเพียง 1 ชุด 
ประวัติ.
แองจี้ส์ กลุ่มศิลปิน 5 สาว พราวเสน่ห์ ต่างคนต่างสไตล์ มารวมตัวกันด้วยใจรักการร้องเพลง และการเต้นรำ แองจี้ส์ ทั้ง 5 สาว ทุกคนเป็นทั้งนักร้องที่มีเสียงเป็นเอกลักษณ์ และต่างมีลีลาการเต้นรำที่เริงร่า เร่าร้อน ผสมผสานกับความโดดเด่นทางดนตรีในแนว Dance ทันสมัย ทำให้แองจี้ส์เป็นศิลปินที่มีความลงตัวในทุกๆด้าน ซึ่งมีผลงานเพลงในสังกัด โพลีแกรม เร็คคอร์ดส (ไทยแลนด์) 
แองจี้ส์ (Angies Thailand) ประกอบสมาชิกทั้งหมด 5 คน ได้แก่ นก-ปิยมาภรณ์ เนียมอุ๊น (ปัจจุบันชื่อ ปุญญิสา เนียมอุ๊น), หนึ่ง-ณัฐนันท์ ติรพันธุ์ธรรม, ต๋อม-อังคณา กองผาสุข (ปัจจุบันใช้ชื่อ อาทิตยา กองผาสุข), แจน-เจนจิรา กลิ่นสุคนธ์(ปัจจุนชื่อ ศิลป์ศรุตา กลิ่นสุคนธ์) และ เมย์-จันทร์จิรา ขาวสอาด โดยเปิดตัวงอย่างเป็นทางการเมื่อ พ.ศ. 2540 ภายใต้สังกัด Polygram
มีเพลงที่คุ้นหูในอัลบั้ม Angies ได้แก่ เพลง ชวนทะเลาะตลอด และเพลง Love you Baby (เลิฟ ยู เบบี้)
คอรี่ ลีย์ รอบิ้นส์

คอรี่ ลีย์ รอบิ้นส์  หรือชื่อไทย อพชินี อุตตมะโยธิน เป็นนักร้องชาวไทย โด่งดังจากการเป็นหนึ่งในสมาชิกวง เจนนี่ VS คอรี่ ร่วมกับ เจนสุดา ปานโต ภายใต้สังกัดแกรมมี่ โดยก่อนหน้านี้เคยเป็นสมาชิกวง คอรี่ แอนด์ แจน ภายใต้สังกัด StarZone Music Records
ประวัติ.
คอรี่ ลีย์ รอบิ้นส์ ชื่อเล่น คอรี่ เธอมีชื่อไทยว่า อพชินี อุตตมะโยธิน เกิดเมื่อวันที่ 17 กุมภาพันธ์ พ.ศ. 2524 เป็นหลานสาวของ โหน่ง วสันต์ อุตตมะโยธิน นักแสดงตลกชื่อดัง เข้าสู่วงการด้วยการถ่ายแบบ และถ่ายโฆษณาช่วงวัยเด็ก
เธอเริ่มเข้าสู่วงการเพลงจากการประกวดร้องเพลงเวที "Beau Singing Contest" ของ สุนิตา ลีติกุล ในปี พ.ศ. 2539 ซึ่งเธอได้รางวัลรองชนะเลิศอันดับ 1
คอรี่เริ่มเป็นที่รู้จักจากการเป็นสมาชิกวงดูโอ้หญิง ในนาม "คอรี่ แอนด์ แจน (Corey & Jan)" เมื่อปี พ.ศ. 2540 ร่วมกับ "แจน บุรกรรมโกวิท" ภายใต้สังกัด StarZone Music Records จัดจำหน่ายเทป และซีดีโอ ONPA โดยมีเพลงเปิดตัว เช่นเพลง คำขอสุดท้าย และเพลง ความจริงจากใจ
ในปี พ.ศ. 2542 คอรี่ได้มีโอกาสทำงานเพลงกับทางค่ายจีเอ็มเอ็ม แกรมมี่ โดยเป็นนักร้องคู่กับ เจนนี่ หรือ เจนสุดา ปานโต(ปัจจุบันเป็นนักแสดงช่อง 3) ออกอัลบั้ม ในนาม เจนนี่-คอรี่ โดยมีเพลง "โอ๋ โอ๋ โอ๋", "หนูไม่เกี่ยว" และเพลงที่คอรี่ร้องเดี่ยวซึ่งสร้างชื่อเสียงให้กับวงคือเพลง "ใครใครก็ไม่รัก"
พลอยลภัส ชัยประสิทธิ์

พลอยลภัส ชัยประสิทธิ์ (ชื่อเล่น: พลอย) เกิดวันที่ 5 ธันวาคม พ.ศ. 2545 นักเทควันโดหญิงทีมชาติไทย เจ้าของเหรียญทองจากการแข่งขันเทควันโดยุวชนชิงแชมป์โลก รายการ "The 2nd WTF World Cadet Taekwondo Championships" รุ่นไม่เกิน 41 กก.หญิง ที่เมืองมูจู ประเทศเกาหลีใต้ เป็นการสร้างประวัติศาสตร์แรกให้กับวงการเทควันโดไทย และถือว่าเป็นแชมป์เทควันโดยุวชนโลกคนแรกของไทยอีกด้วย
ประวัติ.
พลอยลภัสกำลังศึกษาอยู่ในระดับชั้นมัธยมศึกษาตอนต้นที่โรงเรียนสารสาสน์วิเทศสุวรรณภูมิ เป็นนักกีฬาเทควันโดยุวชนทีมชาติจากจังหวัดสมุทรปราการ เริ่มเล่นกีฬาเทควันโดตั้งแต่อายุ 5 ปี มีนักกีฬาเทควันโดในดวงใจ คือ พาณิภัค วงศ์พัฒนกิจ เคยมีผลงานการแข่งขันเทควันโดในระดับประเทศ เช่น เหรียญทองจากการแข่งขัน รายการ "GH BANK" เทควันโด ยุวชน - เยาวชน ชิงชนะเลิศแห่งประเทศไทย ประจำปี 2554 รุ่นยุวชนหญิง ไม่เกิน 32 กก. เหรียญทองจากการแข่งขัน รายการ "GH BANK" เทควันโด ยุวชน - เยาวชน ชิงชนะเลิศแห่งประเทศไทย ประจำปี 2558 รุ่นอายุ 13-14 ปี ไม่เกิน 41 กก.หญิง เหรียญทองจากการแข่งขันเทควันโด รุ่นไม่เกิน 46 กก.หญิง "กีฬาแห่งชาติ ครั้งที่ 44" หรือ "นครสวรรค์เกมส์" เหรียญทองจากการแข่งขันเทควันโด รุ่นไม่เกิน 44 กก.หญิง "กีฬานักเรียน นักศึกษาแห่งชาติ ครั้งที่ 37" หรือ "นครศรีธรรมราชเกมส์" เหรียญทองจากการแข่งขันเทควันโด รุ่นไม่เกิน 44 กก.หญิง "กีฬาเยาวชนแห่งชาติ ครั้งที่ 32" หรือ "สุพรรณบุรีเกมส์" เหรียญทองจากการแข่งขัน รายการ "GH BANK" เทควันโดชิงชนะเลิศแห่งประเทศไทย ประจำปี 2558 รุ่นไม่เกิน 46 กก.หญิง รอบชิงชนะเลิศสามารถเตะเอาชนะคะแนนนภาพร จรณวัต คว้าชัยชนะเป็นแชมป์ประเทศไทยได้สำเร็จ และยังได้รับรางวัลนักกีฬายอดเยี่ยมฝ่ายหญิงมาครองร่วมกับณัฐวุฒิ เจริญรักษ์ ซึ่งได้รับรางวัลนักกีฬายอดเยี่ยมฝ่ายชาย
นักกีฬาเทควันโดรุ่นยุวชน.
พ.ศ. 2558.
ในปี 2558 พลอยลภัสเป็นตัวแทนนักกีฬาเทควันโดยุวชนทีมชาติไทย เข้าร่วมการแข่งขันเทควันโดยุวชนชิงแชมป์โลก รายการ "The 2nd WTF World Cadet Taekwondo Championships" รุ่นไม่เกิน 41 กก.หญิง ที่เมืองมูจู ประเทศเกาหลีใต้
พลอยลภัสเป็นฝ่ายชนะคะแนนนักกีฬาจากอียิปต์ 23-3 ในรอบแรก รอบสองชนะคะแนนนักกีฬาจากเกาหลีใต้ 18-1 รอบก่อนรองชนะเลิศ ชนะคะแนนนักกีฬาจากรัสเซีย 14-2 รอบรองชนะเลิศ ชนะคะแนนนักกีฬาจากยูเครน 13-2 รอบชิงชนะเลิศ ชนะคะแนนนักกีฬาจากอิหร่าน 8-6 คว้าเหรียญทอง รุ่นไม่เกิน 41 กก.หญิง มาครองได้สำเร็จ พร้อมกับรางวัลนักกีฬายอดเยี่ยมหญิงประจำการแข่งขัน กลายเป็นแชมป์เทควันโดยุวชนโลกคนแรกของไทย
นักกีฬาเทควันโดรุ่นเยาวชน.
พ.ศ. 2560.
ในปี 2560 เข้าร่วมการแข่งขันเทควันโดเยาวชนชิงแชมป์เอเชีย รายการ "Asian Junior Championships 2017" ที่ประเทศคาซัคสถาน คว้าเหรียญทอง รุ่นไม่เกิน 49 กก.หญิง รอบชิงชนะเลิศเป็นฝ่ายชนะคะแนนนักกีฬาจากฟิลิปปินส์ 32-0
พรรคอธิปัตย์

พรรคอธิปัตย์ พรรคการเมืองของไทยในอดีตที่จดทะเบียนก่อตั้งตาม พระราชบัญญัติพรรคการเมือง พ.ศ. 2517 เมื่อปี พ.ศ. 2517 โดยมีประชา บูรณธนิต เป็นหัวหน้าพรรค และบุญเกิด หิรัญคำ เป็นเลขาธิการพรรค
ประวัติ.
พรรคอธิปัตย์ จดทะเบียนจัดตั้งพรรคการเมืองลำดับที่ 27/2517 เมื่อวันที่ 22 พฤศจิกายน พ.ศ. 2517 โดยมีพลตำรวจโท ประชา บูรณธนิต เป็นหัวหน้าพรรค และมีนายบุญเกิด หิรัญคำ อดีตสมาชิกสภาผู้แทนราษฎรจังหวัดชัยภูมิ พรรคประชาธิปัตย์ เป็นเลขาธิการพรรค และมีแกนนำที่สำคัญ อาทิ สมพร จุรีมาศ ส.ส.ร้อยเอ็ด อ่ำ รองเงิน ส.ส.พัทลุง ศิระ ปัทมาคม ส.ส. กรุงเทพมหานคร
พรรคอธิปัตย์ มีแนวนโยบายภายใต้หลักประชาธิปไตย และสนับสนุนให้ท้องถิ่นมีการปกครองตนเองอย่างแท้จริง
การเลือกตั้ง.
ใน การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 พรรคอธิปัตย์ได้ ส.ส. เข้าไปในสภาเพียง 2 คน คือ อ่ำ รองเงิน จังหวัดพัทลุง และ บุญเกิด หิรัญคำ จังหวัดชัยภูมิ
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 เมื่อวันที่ 4 เมษายน พ.ศ. 2519 พรรคอธิปัตย์ได้ส่งผู้สมัครลงรับเลือกตั้งแต่กลับไม่ได้ ส.ส. เข้าสภาแม้แต่คนเดียว
การยุบพรรค.
คณะปฏิรูปการปกครองแผ่นดิน นำโดย พลเรือเอก สงัด ชลออยู่ ได้มีคำสั่งของคณะปฏิรูปการปกครองแผ่นดิน ฉบับที่ 6 ให้ยกเลิกพระราชบัญญัติพรรคการเมือง พุทธศักราช 2517 บรรดาพรรคการเมืองที่จัดตั้งขึ้นตามพระราชบัญญัติดังกล่าวให้เป็นอันสิ้นสุดลง และห้ามตั้งพรรคการเมือง แต่ต่อมาได้มีพระราชบัญญัติพรรคการเมือง พ.ศ. 2524 ยกเลิกคำสั่งฉบับดังกล่าว แต่ก็ไม่ได้มีการฟื้นฟูพรรคอธิปัตย์ แต่อย่างใด
ความมั่นคงแห่งชาติ

ความมั่นคงแห่งชาติ  หรือ การป้องกันประเทศ (national defense) เป็นมโนทัศน์ว่ารัฐบาล ตลอดจนรัฐสภา ควรพิทักษ์รัฐและพลเมืองของรัฐต่อวิกฤตการณ์ "แห่งชาติ" ทุกชนิดโดยใช้การแสดงอำนาจ (power projection) ต่าง ๆ เช่น อำนาจทางการเมือง การทูต อำนาจทางเศรษฐกิจ แสนยานุภาพ เป็นต้น
มีการพัฒนามโนทัศน์ดังกล่าวเป็นหลักในสหรัฐหลังสงครามโลกครั้งที่สอง เดิมทีมุ่งเน้นแสนยานุภาพ แต่ปัจจุบันครอบคลุมแง่มุมต่าง ๆ ซึ่งล้วนกระทบต่อความมั่นคงที่มิใช่ทางทหารหรือเศรษฐกิจของชาติ และค่านิยมที่ความมั่นคงแห่งชาติรับมาใช้ ฉะนั้น เพื่อให้มีความมั่นคงแห่งชาติ ชาติจึงจำเป็นต้องมีความมั่นคงทางเศรษฐกิจ ความมั่นคงทางพลังงาน ความมั่นคงทางสิ่งแวดล้อม ฯลฯ ภัยคุกคามความมั่นคงมิได้มีเฉพาะข้าศึกตามแบบ เช่น รัฐชาติอื่นเท่านั้น แต่ยังมีตัวแสดงที่มิใช่รัฐ (non-state actor) เช่น ตัวแสดงที่มิใช่รัฐรุนแรง พ่อค้ายาเสพติด บรรษัทข้ามชาติและองค์การนอกภาครัฐ ทางการบางแห่งยังรวมภัยพิบัติธรรมชาติและเหตุการณ์ซึ่งก่อความเสียหายต่อสิ่งแวดล้อมอย่างรุนแรงอยู่ในหมวดนี้ด้วย
มาตรการที่ดำเนินเพื่อประกันความมั่นคงแห่งชาติ ได้แก่
พระยาอมาตยพงศ์ธรรมพิศาล (ประสงค์ อมาตยกุล)

พระยาอมาตยพงศ์ธรรมพิศาล เกิดที่บ้านหน้าวัดราชบูรณะหรือวัดเลียบ ริมฝั่งแม่น้ำเจ้าพระยาเมื่อ พ.ศ. 2426 เป็นบุตรนายหนู และนางหนู อมาตยกุล นายหนูผู้บิดานั้นเป็นบุตรของพระยากระสาปนกิจโกศล (โหมด อมาตยกุล) ส่วนนางหนูผู้มารดานั้น เป็นบุตรีของพระยาธรรมสารนิติพิพิธภักดี (ตาด อมาตยกุล) ซึ่งเป็นผู้เชี่ยวชาญซอสามสาย นายหนูและนางหนู มีวงเครื่องสายประจำบ้าน นางหนูนั้น นอกจากจะสีซอด้วงและสีไวโอลินแล้ว ยังเป็นนักร้องอีกด้วย 
พระยาอมาตยพงศ์ธรรมพิศาล เรียนซอด้วง ซออู้ และไวโอลินกับบิดามารดาและได้ร่วมวงเล่นเครื่องสายมากับญาติผู้ใหญ่ของท่าน และเรียนสีซอสามสายจากเจ้าจอมประคอง ในรัชกาลที่ 5 ต่อมาสอบชิงทุนรัฐบาลได้ ไปเรียนวิชากฎหมายกลับมารับราชการที่กระทรวงยุติธรรมในปลายรัชกาลที่ 5 ต่อมาจนถึงสมัยรัชกาลที่ 7 เมื่อรับราชการแล้ว ท่านได้เรียนวิชาดนตรีไทยเพิ่มเติม อีกจนเชี่ยวชาญ และได้สอนดนตรีไทยให้ผู้สนใจหลายคนเช่น พระยาภูมีเสวิน นายเทวาประสิทธิ์ พาทยโกศล เป็นต้น
พระยาอมาตยพงศ์ธรรมพิศาล สมรสกับกับถนอม สวัสดิ-ชูโต บุตรเกิดด้วยคุณหญิงถนอม ๔ คน แต่ไม่มีบุตรคนใดเป็นนักดนตรี ท่านป่วยด้วยโรคปวดกระดูกเรื้อรังจนถึงแก่กรรมเมื่อ 29 ธันวาคม พ.ศ. 2495 รวมอายุได้ 69 ปี
หลุยส์ ออร์ติซ ฟลอเรส

หลุยส์ ออร์ติซ ฟลอเรส (Luis Ortíz Flores) นักมวยสากลสมัครเล่นชาวปวยร์โตรีโก เกิดเมื่อ 5 พฤศจิกายน พ.ศ. 2508 ติดทีมชาติเข้าแข่งขันกีฬาโอลิมปิก พ.ศ. 2527 ที่ ลอสแองเจลิส สหรัฐอเมริกา ในรุ่นไลท์เวท รอบแรกได้บาย รอบสอง ชนะน็อค บัวลา สาสกุล จากไทย ยก 2 เมื่อ 3 สิงหาคม รอบสาม ชนะน็อค อเล็กซ์ ดิกสัน จาก สหราชอาณาจักร ยก 2 เมื่อ 5 สิงหาคม รอบ 8 คนสุดท้าย ชนะ โฮเซ่ อันโตนีโอ เฮอร์นานเดซ จากสเปน เมื่อ 7 สิงหาคม รอบรองชนะเลิศ ชนะ มาร์ติน นดองโก เอบางา จากแคเมอรูน เมื่อ 9 สิงหาคม และในรอบชิงชนะเลิศ แพ้ เพอร์เนล วิเทกเกอร์ จากสหรัฐ เมื่อ 11 สิงหาคม ได้เหรียญเงิน
ต่อมา ออร์ติซหันมาชกมวยสากลอาชีพ แต่ไม่ประสบความสำเร็จ เขาขึ้นชกเพียง 3 ครั้งก็แขวนนวมไป
พูดว่ารักในใจ

"พูดว่ารักในใจ" เป็นซิงเกิลในปี พ.ศ. 2559 และเพลงประกอบละครซีรีส์ รุ่นพี่ Secret Love และมุก-วรนิษฐ์ ถาวรวงศ์ ประพันธ์เนื้อร้อง-แต่งทำนองโดย เหมือนเพชร อำมะระ และเรียบเรียงโดย ศุภวัฒน์ เพช็รบุรี ออกจำหน่ายในวันที่ 2 มีนาคม พ.ศ. 2559
โดยความหมายของเพลงคือเหมือนกับเราแอบรักใครสักคน อยากบอกรักเขาแต่ไม่สามารถบอกได้ ทำได้แค่พูดในใจและเก็บไว้ในใจ แต่คงจะดีถ้าเขารับรู้เอง
การตอบรับ.
เพลง "พูดว่ารักในใจ" ติดอันดับสูงสุดที่ 18 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 3 เมษายน พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
มาทันเวลาพอดี

"มาทันเวลาพอดี" เป็นซิงเกิลในปี พ.ศ. 2558 และเพลงประกอบละครซีรีส์ Ugly Duckling รักนะเป็ดโง่ และมุก-วรนิษฐ์ ถาวรวงศ์ ประพันธ์เนื้อร้อง-แต่งทำนองโดย เหมือนเพชร อำมะระ และเรียบเรียงโดย ศุภวัฒน์ เพช็รบุรี ออกจำหน่ายในวันที่ 9 มิถุนายน พ.ศ. 2558
การตอบรับ.
เพลง "มาทันเวลาพอดี" ติดอันดับสูงสุดที่ 5 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 26 กรกฎาคม พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
คนเจ้าชู้ (บีดับบีดู)

"คนเจ้าชู้ (บีดับบีดู)" เป็นซิงเกิลในปี พ.ศ. 2558 และเพลงประกอบละครซีรีส์ Ugly Duckling รักนะเป็ดโง่ ตอน Boy’s Paradise และมุก-วรนิษฐ์ ถาวรวงศ์ ประพันธ์เนื้อร้อง-แต่งทำนองโดย เหมือนเพชร อำมะระ และเรียบเรียงโดย ศุภวัฒน์ เพช็รบุรี ออกจำหน่ายในวันที่ 29 ตุลาคม พ.ศ. 2558
โดยความหมายของเพลงคือ เป็นเพลงน่ารัก ประชดเล็ก ๆ งอนน้อย ๆ ของคนที่เคยโดนคนเจ้าชู้หักอก มาถึงตอนนี้ขอเจ้าชู้บ้างเล็กน้อย
การตอบรับ.
เพลง "คนเจ้าชู้ (บีดับบีดู)" ติดอันดับสูงสุดที่ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 6 ธันวาคม พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
พรรคเสรีนิยม (ประเทศไทย พ.ศ. 2525)

พรรคเสรีนิยม พรรคการเมืองของไทยในอดีตซึ่งได้จดทะเบียนก่อตั้งตาม พระราชบัญญัติพรรคการเมือง พ.ศ. 2524 เมื่อวันที่ 16 กันยายน พ.ศ. 2525 เป็นลำดับที่ 12/2525 พร้อมกับพรรคการเมืองอื่น ๆ อีก 7 พรรคอาทิ พรรคประชากรไทย พรรคประชาราษฎร์ พรรคพลังใหม่ พรรคชาติประชาธิปไตย พรรคกิจสังคม พรรคแรงงานประชาธิปไตย และ พรรคสังคมประชาธิปไตย มีหม่อมราชวงศ์เศรณีพรหม กมลาสน์ เป็นหัวหน้าพรรคคนแรกและนายมารุต ชาญณรงค์ รองหัวหน้าพรรคเป็นเลขาธิการพรรคคนแรก
คณะกรรมการบริหารพรรค.
ในระยะแรกของการจัดตั้งพรรคเสรีนิยม มีหม่อมราชวงศ์เศรณีพรหม กมลาสน์ เป็นหัวหน้าพรรค และ มารุต ชาญณรงค์ เป็นรองหัวหน้าพรรคและเลขาธิการพรรค ต่อมาในเดือนมิถุนายน พ.ศ. 2529 มีการแต่งตั้งคณะกรรมการบริหารพรรคชุดใหม่ มี ปรีดา พัฒนถาบุตร เป็นหัวหน้าพรรค สำหรับเลขาธิการพรรคยังคงเดิม พร้อมกับเปลี่ยนแปลงที่ทำการพรรค
หลัง การเลือกตั้ง 27 กรกฎาคม พ.ศ. 2529 ทางพรรคเสรีนิยมได้ทำการเปลี่ยนแปลงคณะกรรมการบริหารพรรคชุดใหม่โดยได้ พันเอก ณรงค์ กิตติขจร บุตรชายของ จอมพลถนอม กิตติขจร และบุตรเขยของ จอมพลประภาส จารุเสถียร ซึ่งเป็นอดีต ส.ส. อยุธยา จาก พรรคชาติไทย เข้ามาเป็นหัวหน้าพรรคคนใหม่ และมี ชลินทร์ เผ่าวิบูลย์ เป็นเลขาธิการพรรค
ในปี พ.ศ. 2531 ชลินทร์ เผ่าวิบูลย์ ลาออกจากสมาชิกพรรค และในปีถัดมาได้แต่งตั้ง สุรศักดิ์ ฉวีวงศ์ เป็นเลขาธิการพรรค และยังปรากฏชื่อ สอาด เปี่ยมพงษ์สานต์ ดารานักแสดงชื่อดัง แคล้ว ธนิกุล โปรโมเตอร์มวยชื่อดังและ เจ้าศรีรัตน์ ณ ลำปาง เป็นกรรมการบริหารพรรคด้วย
ในปี พ.ศ. 2535 พันเอก ณรงค์ กิตติขจร หัวหน้าพรรค และ สุรศักดิ์ ฉวีวงศ์ เลขาธิการพรรค ลาออกจากสมาชิกพรรค จึงได้แต่งตั้ง ร้อยเอก ตราชู บริสุทธิ์ รองหัวหน้าพรรค รักษาการหัวหน้าพรรค
การเลือกตั้ง.
ใน การเลือกตั้ง 18 มีนาคม พ.ศ. 2526 พรรคเสรีนิยมได้ส่งผู้สมัครลงรับเลือกตั้งเป็นครั้งแรกปรากฏว่าทางพรรคไม่ได้รับเลือกตั้งแม้แต่คนเดียว
ใน การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 ได้รับเลือกตั้ง 1 ที่นั่ง คือ พันเอก ณรงค์ กิตติขจร จากนั้นใน การเลือกตั้ง 24 กรกฎาคม พ.ศ. 2531 พรรคเสรีนิยมได้ ส.ส. เข้าสภาทั้งสิ้น 3 คน
การยุบพรรค.
พรรคเสรีนิยม ถูกยุบเมื่อวันที่ 8 มกราคม พ.ศ. 2536 ตามคำสั่ง ศาลฎีกา ที่ 3671/2535 ลงวันที่ 17 พฤศจิกายน พ.ศ. 2535 เนื่องจากไม่ส่งผู้สมัครลงรับเลือกตั้งใน การเลือกตั้ง 22 มีนาคม พ.ศ. 2535
จริงจังสักครั้ง

"จริงจังสักครั้ง (NO STATUS)" เป็นซิงเกิลของ กิ่ง เหมือนแพร พานะบุตร ในปี พ.ศ. 2558 ประพันธ์เนื้อร้อง-แต่งทำนองโดย พรประจักษ์ เนตรพรรณ และเรียบเรียงโดย ปรเมศวร์ เหมือนสนิท ออกจำหน่ายในวันที่ 11 ธันวาคม พ.ศ. 2558 สังกัดค่ายมิวสิคครีม ในเครือจีเอ็มเอ็ม แกรมมี่ 
ส่วนมิวสิกวีดิโอนี้เผยแพร่ครั้งแรกในวันที่ 11 ธันวาคม พ.ศ. 2558 โดยมี ฝน - ศนันธฉัตร ธนพัฒน์พิศาล และเบลล์ - เขมิศรา พลเดช เรื่องราวในมิวสิกวีดีโอ เป็นเรื่องราวของเพื่อนรักสองคน ที่มีความสัมพันธ์ที่ไม่ชัดเจน และยังไม่รู้หรอกว่าตัวเองอยู่ในสถานะแบบไหน พอมีคนมาทำดีกับเรา ดูแลเรา ทำเราคิดไปไกลว่าเค้าจะรู้สึกเหมือนเรามั้ย คิดอะไรกับเรารึเปล่า
การตอบรับ.
เพลง "จริงจังสักครั้ง (NO STATUS)" ติดอันดับสูงสุดที่ 1 จากการจัดอันดับของเว็บไซต์จีเมมเบอร์ ในชาร์ตของ จีเอ็มเอ็ม แกรมมี่ จีเมมเบอร์ ซองชาร์ตท็อป 100 ประจำวันที่ 14 ธันวาคม พ.ศ. 2558
สวิตช์เกียร์

ในระบบพลังงานไฟฟ้า, สวิตช์เกียร์  คือการร่วมกันทำงานของสวิตช์ตัดต่อ  ฟิวส์  หรือตัวตัดวงจร  ไฟฟ้าเพื่อใช้ในการควบคุม ป้องกันและแยกอุปกรณ์ไฟฟ้าออกจากระบบ สวิตช์เกียร์จะถูกนำมาใช้ทั้งเพื่อตัดไฟออกจากอุปกรณ์เพื่อความสะดวกในระหว่างการทำงาน และเพื่อล้างความผิดพลาดที่ปลายทาง อุปกรณ์ประเภทนี้เกี่ยวข้องโดยตรงกับความน่าเชื่อถือของแหล่งจ่ายไฟฟ้า
โรงไฟฟ้าส่วนกลางรุ่นใหม่สุดจะใช้ สวิทช์แบบมีดเปิด ธรรมดา ติดตั้งอยู่บนแผ่นฉนวนทำด้วยหินอ่อนหรือใยหิน ระดับพลังงานและแรงดันไฟฟ้าที่เพิ่มขึ้นอย่างรวดเร็วจะทำให้สวิตช์ที่เปิดปิดด้วยมืออันตรายเกินไป อุปกรณ์ที่บรรจุด้วยน้ำมันจะจำกัดพลังงานที่เป็นประกายไฟอาร์คและควบคุมให้ปลอดภัย ในช่วงต้นศตวรรษที่ 20 แถวของสวิตช์เกียร์จะเป็นโครงสร้างที่ล้อมรอบด้วยโลหะที่มีชิ้นส่วนสวิตชิ่งที่ทำงานด้วยไฟฟ้า โดยใช้ตัวตัดวงจรที่ใช้น้ำมัน วันนี้อุปกรณ์ที่บรรจุด้วยน้ำมันได้ถูกแทนที่เป็นส่วนใหญ่ด้วยอุปกรณ์ระเบิดอากาศหรือสูญญากาศหรือ SF6 ทำให้กระแสและระดับพลังงานขนาดใหญ่สามารถที่จะควบคุมได้อย่างปลอดภัยโดยอุปกรณ์อัตโนมัติ
สวิตช์เกียร์ไฟฟ้าแรงสูงถูกคิดค้นขึ้นในตอนปลายของศตวรรษที่ 19 สำหรับการดำเนินงานของมอเตอร์ไฟฟ้าและเครื่องไฟฟ้าอื่น ๆ เทคโนโลยีได้รับการปรับปรุงให้ดีขึ้นเมื่อเวลาผ่านไปและตอนนี้สามารถใช้ได้กับแรงดันไฟฟ้าสูงถึง 1,100 กิโลโวลต์
โดยทั่วไป สวิตช์เกียร์ในสถานีย่อยจะถูกติดตั้งอยู่บนทั้งด้านแรงดันสูงและด้านแรงดันต่ำของหม้อแปลงไฟฟ้าขนาดใหญ่ สวิตช์เกียร์ด้านแรงดันต่ำอาจจะตั้งอยู่ในอาคารหนึ่งที่มีตัวตัดวงจรแรงดันไฟฟ้าขนาดกลางสำหรับวงจรการกระจาย พร้อมกับมิเตอร์วัดไฟ ตัวควบคุมและอุปกรณ์ป้องกัน. สำหรับงานอุตสาหกรรม, หม้อแปลงและแถวสวิตช์เกียร์อาจจะอยู่รวมกันในตู้เดียวกันที่เรียกว่าหน่วยสถานีย่อย 
ประวัติ.
สวิตช์เกียร์เก่าแก่เท่ากับการผลิตกระแสไฟฟ้า รุ่นแรกเป็นแบบดั้งเดิมมาก: ส่วนประกอบทั้งหมดจะถูกตรึงอยู่บนผนังเท่านั้น ต่อมาพวกมันได้รับการติดตั้งบนแผงไม้ ด้วยเหตุผลของการป้องกันอัคคีภัย, ไม้ก็ถูกแทนที่ด้วยกระดานชนวนหรือหินอ่อน นี้นำไปสู่การปรับปรุงแก้ไขต่อไป เพราะอุปกรณ์การตัดต่อและการวัดจะถูกติดตั้งอยู่กับด้านหน้าในขณะที่การเดินสายไฟอยู่ด้านหลัง
สงครามกรีก-เปอร์เซีย

สงครามกรีก-เปอร์เซีย  หรือ สงครามเปอร์เซีย เป็นชุดความขัดแย้งระหว่างจักรวรรดิอะคีเมนิด (เปอร์เซีย) กับนครรัฐกรีก เกิดขึ้นระหว่างปีที่ 499–449 ก่อนคริสตกาล จุดเริ่มต้นของความขัดแย้งเกิดจากการพิชิตภูมิภาคไอโอเนียของพระเจ้าไซรัสมหาราชในปีที่ 547 ก่อนคริสตกาลและต่อมาแต่งตั้งทรราชขึ้นปกครอง ต่อมาในปีที่ 499 ก่อนคริสตกาล อริสตาโกรัส ผู้ปกครองไมลีตัสที่มีเปอร์เซียหนุนหลัง นำกำลังเข้ายึดเกาะนักซอสแต่ล้มเหลว อริสตาโกรัสจึงปลุกปั่นให้ชาวกรีกในเอเชียน้อยก่อกบฏต่อเปอร์เซียและนำไปสู่การกบฏไอโอเนีย นอกจากนี้อริสตาโกรัสยังร่วมมือกับเอเธนส์และอีรีเทรียเผาเมืองซาร์ดิส เมืองหลวงของภูมิภาคของเปอร์เซียในปีที่ 498 ก่อนคริสตกาล ดาไรอัสมหาราชจึงส่งกองทัพเข้าสู้รบจนในปีที่ 494 ก่อนคริสตกาล ฝ่ายเปอร์เซียรบชนะฝ่ายกบฏที่ยุทธการที่ลาเด ฝ่ายกบฏถูกปราบลงในปีต่อมา
เพื่อป้องกันการกบฏครั้งใหม่และการแทรกแซง รวมถึงลงโทษการกระทำของเอเธนส์และอีรีเทรีย จักรพรรดิดาไรอัสจึงทำสงครามต่อเพื่อพิชิตกรีซทั้งหมด ฝ่ายเปอร์เซียเริ่มบุกกรีซในปีที่ 492 ก่อนคริสตกาล และประสบความสำเร็จในการยึดเธรซและมาซิดอน ต่อมาในปีที่ 490 ก่อนคริสตกาล กองทัพเปอร์เซียข้ามทะเลอีเจียน ยึดซิคละดีสและทำลายอีรีเทรีย แต่พ่ายแพ้ให้กับกองทัพเอเธนส์ในยุทธการที่มาราธอน
เมื่อจักรพรรดิดาไรอัสสวรรคตในปีที่ 486 ก่อนคริสตกาล เซอร์ซีส พระราชโอรส ได้นำกำลังบุกกรีซอีกครั้ง ชัยชนะที่ช่องเขาเทอร์มอพิลีทำให้ฝ่ายเปอร์เซียสามารถยึดและเผาทำลายเอเธนส์ อย่างไรก็ตาม กองเรือเปอร์เซียพ่ายแพ้อย่างหนักในยุทธนาวีที่ซาลามิส และปีต่อมาพ่ายแพ้ในยุทธการที่พลาตีอา จึงเป็นการสิ้นสุดการบุกครองของฝ่ายเปอร์เซีย หลังจากนั้นกองทัพกรีกฉวยโอกาสนำกองเรือเข้าโจมตีฝ่ายเปอร์เซียต่อในยุทธนาวีที่มิเคลีและขับไล่ทหารเปอร์เซียออกจากเซสทอสและบิแซนเทียม การกระทำของแม่ทัพพอสซาเนียสในยุทธการที่บิแซนเทียมทำให้เกิดความบาดหมางในหมู่นครรัฐกรีกและสปาร์ตาและก่อให้เกิด "สันนิบาตดีเลียน" ซึ่งเป็นกลุ่มพันธมิตรต่อต้านฝ่ายเปอร์เซียที่นำโดยเอเธนส์ ฝ่ายสันนิบาตทำสงครามกับฝ่ายเปอร์เซียต่อเป็นเวลา 30 ปี หลังชัยชนะที่แม่น้ำยูรีมีดอนในปีที่ 466 ก่อนคริสตกาล เมืองในภูมิภาคไอโอเนียก็เป็นอิสระจากเปอร์เซีย แต่ความพ่ายแพ้ของฝ่ายสันนิบาตในการกบฏที่อียิปต์ทำให้การสงครามกับเปอร์เซียหยุดชะงัก การรบครั้งต่อ ๆ มาประสบความสำเร็จเพียงเล็กน้อย หลักฐานทางประวัติศาสตร์บางแห่งชี้ว่าในปีที่ 449 ก่อนคริสตกาล ทั้งสองฝ่ายได้ทำสนธิสัญญาสันติภาพคัลลิอัส ซึ่งเป็นจุดสิ้นสุดของสงครามกรีก-เปอร์เซีย
รุ่งโรจน์ สว่างศรี

รุ่งโรจน์ สว่างศรี เป็นนักฟุตบอลชาวไทย ตำแหน่งกองหลัง โดยเป็นหนึ่งในนักฟุตบอลทีมชาติไทยที่ได้เหรียญทองในกีฬาซีเกมส์ 2001และซีเกมส์ 2003 ปัจจุบันเป็นหัวหน้าผู้ฝึกสอนให้กับเกร็กคู สายไหม ยูไนเต็ด ในไทยลีก 3
รุ่งโรจน์ เริ่มมีชื่อเสียงในสมัยที่เล่นฟุตบอลให้กับสโมสรฟุตบอลธนาคารกรุงไทย จนก้าวขึ้นไปติดทีมชาติไทย และสร้างผลงานคว้าเหรียญทองในการแข่งขันกีฬาซีเกมส์ 2001 ที่ประเทศมาเลเซีย และซีเกมส์ 2003 ที่ประเทศเวียดนาม จากนั้นประสบความสำเร็จในระดับสโมสรเมื่อสามารถคว้า "ดับเบิลแชมป์" (ไทยแลนด์พรีเมียร์ลีกและฟุตบอลชิงถ้วยพระราชทานประเภท ก.) กับธนาคารกรุงไทยได้ถึง 2 สมัยซ้อน ในฤดูกาล 2547 และ ฤดูกาล 2548 
เมื่อสโมสรฟุตบอลธนาคารกรุงไทยยุบทีมลง รุ่งโรจน์ย้ายไปเล่นให้กับสโมสรฟุตบอลบางกอกกล๊าส, แบงค็อก ยูไนเต็ด, เชียงราย ยูไนเต็ด, แอร์ฟอร์ซ ยูไนเต็ด รวมถึงสโมสรอยุธยา ยูไนเต็ด
ประวัติ.
รุ่งโรจน์ สว่างศรี จบชั้นมัธยมศึกษาตอนปลาย จากโรงเรียนวัดสุทธิวราราม และเคยเล่นฟุตบอลในระดับนักเรียน โดยพาสถาบันได้แชมป์ฟุตบอลกรมพลศึกษา รุ่นอายุไม่เกิน 18 ปี ประเภท ก.
คณะกรรมาธิการความปลอดภัยสาธารณะ

ในช่วงการปฏิวัติฝรั่งเศส คณะกรรมาธิการความปลอดภัยสาธารณะ<templatestyles src="การอ้างอิง/styles.css"/>[หมายเหตุ ก]  เป็นคณะกรรมาธิการที่ได้รับจัดตั้งโดยสภาแห่งชาติในเดือนเมษายน ค.ศ. 1793 และมีการปรับเปลี่ยนโครงสร้างกรรมาธิการอย่างมีนัยสำคัญในเดือนกรกฎาคม ค.ศ. 1793 
คณะกรรมาธิการความปลอดภัยสาธารณะจัดตั้งขึ้นในสามเดือนหลังจากการประหารพระเจ้าหลุยส์ที่ 16 คณะกรรมาธิการนี้มีหน้าที่สอดส่องดูแลและรับผิดชอบในการปกป้องธำรงไว้ซึ่งระบอบสาธารณรัฐจากภัยคุกคามจากศัตรูต่างประเทศและศัตรูในประเทศ คณะกรรมาธิการนี้ได้รับอำนาจอย่างกว้างขวาง มีอำนาจบังคับบัญชากองทัพ แต่งตั้งตุลาการศาลอาญาปฏิวัติ และบังคับใช้คำสั่งกฎหมายต่าง ๆ ที่ออกโดยสภา
ในช่วงแรก คณะนี้ประกอบด้วยกรรมาธิการเก้าคน และไม่ได้อยู่ภายใต้การครอบงำโดยบุคคลหนึ่งเป็นพิเศษ จนกระทั่งปลายเดือนกรกฎาคม สภาแต่งตั้งให้มักซีมีเลียง รอแบ็สปีแยร์ เป็นกรรมาธิการแทนที่กรรมาธิการคนหนึ่งที่ลาออก เมื่อได้เข้าดำรงตำแหน่ง รอแบ็สปีแยร์ก็เพิ่มจำนวนกรรมาธิการเป็นสิบสองคน โดยที่เก้าคนในจำนวนนี้เป็นสมาชิกกลุ่มลามงตาญ ซึ่งเป็นกลุ่มการเมืองหัวรุนแรงที่ต้องการปฏิวัติแบบถอนรากถอนโคน
10 กันยายน 1793 สภาผ่านกฎหมายว่าด้วยผู้ต้องสงสัย  ซึ่งให้อำนาจจับกุมผู้ต้องสงสัยว่าเป็นศัตรูของสาธารณรัฐ ถือเป็นจุดเริ่มต้นของสมัยแห่งความน่าสะพรึงกลัว ต่อมาในวันที่ 10 ตุลาคมปีเดียวกัน สภาผ่านมติรับรองให้คณะกรรมาธิการฯเป็น "รัฐบาลปฏิวัติ" ซึ่งมีอำนาจสูงสุดเฉพาะกาลจนกว่าสถานการณ์จะสงบ รัฐธรรมนูญถูกระงับใช้ รอแบ็สปีแยร์กลายเป็นผู้มีอำนาจที่สุดในฝรั่งเศสโดยพฤตินัย คณะกรรมาธิการความปลอดภัยสาธารณะภายใต้การนำของรอแบ็สปีแยร์ ทำการปกครองประเทศฝรั่งเศสด้วยความหวาดกลัว มีการจัดตั้งกรมตำรวจสูงสุดในเดือนมีนาคม 1794 ซึ่งขึ้นตรงต่อรอแบ็สปีแยร์และคนใกล้ชิดเขา 
นักหนังสือพิมพ์อย่างฌัก เอแบร์, กามีย์ เดมูแล็ง หรือนักการเมืองคนสำคัญอย่างฌอร์ฌ ด็องตง ซึ่งวิจารณ์การทำงานของคณะกรรมาธิการฯ ถูกจับกุมและประหารชีวิต ในเวลาปีเดียว เกิดการจับกุมผู้คนนับแสนรายตั้งแต่ความผิดเล็กน้อยจนถึงความผิดอุกฉกรรจ์ ในจำนวนนี้ ผู้คนนับหมื่นรายด้วยเครื่องกิโยตีน 
เมื่อสมาชิกสภาไม่อาจทนความเผด็จการบ้าเลือดของรอแบ็สปีแยร์ได้อีกต่อไป พวกเขาลงมติก็ถอดถอนรอแบ็สปีแยร์และพวกโดยฉับพลันในวันที่ 27 กรกฎาคม ค.ศ. 1794 รอแบ็สปีแยร์พยายามฆ่าตัวตายแต่ไม่สำเร็จ และถูกนำตัวประหารชีวิตในวันถัดมา ถือเป็นจุดสิ้นสุดของความน่าสะพรึงกลัวในประเทศฝรั่งเศส กลุ่มลามงตาญถูกกวาดล้าง หลังจากนั้น สภาก็จัดตั้งคณะกรรมาธิการชุดใหม่ ซึ่งดำรงอยู่เพียงปีเศษก็ถูกยุบและจัดตั้งเป็นคณะดีแร็กตัวร์ฝรั่งเศส
หมายเหตุ.
<templatestyles src="การอ้างอิง/styles.css"/>หมายเหตุ ก ในภาษาไทยยังมีการแปลอย่างอื่น เช่น คณะกรรมการรักษาความปลอดภัยแห่งมหาชน และ คณะกรรมการรักษาความมั่นคงปลอดภัยสาธารณะ